«Հստակ տեղեկություն ունեմ, որ Նոր տարուց 10 օր առաջ նախագահականում հավաք է եղել, եւ հավաքի արդյունքում ձու արտադրող կազմակերպությունների ղեկավարներին ասել են, որ Նոր տարվա շեմին ձվի գինը 50 դրամից չպետք է ավելանա: Սա ազատ շուկայական կամ ընդհանրապես շուկայական տնտեսություն ունեցող ցանկացած երկրի համար նոնսենս է: Չի կարող այդպես լինել, մենք այդ էտապը անցել ենք, տեսել ենք: Խորհրդային միությունում էր սահմանվում ձվի, կոշիկի կամ հացի գինը, ասենք 30 դրամ, բայց որ հաց չէր լինում, դրանից ոչ մեկս չէինք շահում: Հիմա իրենք ասել են 50 դրամ, դե թող գնան իրենք 50 դրամով արտադրեն: Նշանակում է՝ եթե այսօր 50 դրամով ձու չկա, ուրեմն չի կարող լինել շուկայում, որովհետեւ ձվի նկատմամբ պահանջարկը այս սեզոնին շատացել է», - ասաց Խաչատրյանը: